חוק השיפוט הצבאי (תיקון מס' 73), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2606, עמ' 422, 2017-02-27T00:00:00+02:00
החוק קובע כי בפקודות הצבא ייקבעו הוראות שיאפשרו לחיילים בשירות חובה לבקש המלצה מצה"ל לקיצור או ביטול תקופת ההתיישנות או תקופת המחיקה של רישום פלילי שיש להם לגבי עבירה שנעברה לפני גיוסם. ההמלצה תובא לנשיא המדינה בסמוך לתום תקופת השירות שהחייל חייב בה, ואפשר שגם לאחר שהחייל השתחרר. עוד נקבע כי צה"ל יידע חיילים שיש להם רישום פלילי על זכותם זו, ביום גיוסם או בסמוך לאחריו, ומיועדים לשירות ביטחון שיש להם רישום פלילי, עוד בטרם גיוסם.